**TAFLEN CRYNHOI PENDERFYNIAD**

**Diben:** Penderfyniad y Comisiynydd – Cyf. DLl231

**Amseru:** Arferol

**Teitl:** Rhodd Ariannol i Fugeiliaid Stryd Aberhonddu

**Categori Penderfyniad / Effaith Maes Busnes:** Cyllid / grantiau

**Crynodeb Gweithredol:**

Mae Bugeiliaid Stryd wedi bod yn gweithredu yn Aberhonddu ers 5 mlynedd. Mae’r fenter yn darparu gwarcheidwaid effeithiol ar y stryd ac yn atal trosedd, ymddygiad gwrthgymdeithasol a chamddefnyddio sylweddau. Mae ymgysylltiad rhwng y cyhoedd, yr heddlu a bugeiliaid stryd yn sicrhau bod unigolion sy’n agored i niwed yn cael eu diogelu, a bod llai o deuluoedd yn cael eu heffeithio gan effeithiau ehangach niwed sy’n gysylltiedig ag alcohol. Mae’r gwasanaeth a ddarperir gan y Bugeiliaid Stryd yn amlwg iawn, yn amhleidiol, ac yn cryfhau’r cyfle i ddinasyddion helpu i gyflenwi plismona.

Mae’r cydlynydd presennol wedi cychwyn ymgyrch recriwtio er mwyn sicrhau llwyddiant parhaus ar ôl colli sawl aelod o’r fenter yn dilyn y pandemig.

Yn y gorffennol, mae swyddogion heddlu lleol wedi helpu i gyflwyno hyfforddiant, ac mae ganddynt berthynas ardderchog â’r Bugeiliaid Stryd. Yn ogystal, mae hyfforddiant *Ascension Trust* yn hanfodol i’r rhaglen o ran rhoi’r wybodaeth, sgiliau ac achrediad perthnasol i ymgeiswyr ar gyfer cyflawni’r rôl ddibynadwy hon. Mae CHTh wedi derbyn cais am arian ar gyfer yr hyfforddiant hwn, ac argymhellir rhoi rhodd o £300.

**Argymhelliad:**

Bod CHTh yn rhoi rhodd o £300 i Fugeiliaid Stryd Aberhonddu er mwyn ariannu hyfforddiant *Ascension Trust*.

**Comisiynydd Heddlu a Throseddu Dyfed-Powys**

Cadarnhaf fy mod wedi ystyried a oes gennyf unrhyw ddiddordeb personol neu sy'n rhagfarnu yn y mater hwn a fy mod wedi gwneud y penderfyniad arfaethedig yn unol ag Egwyddorion Nolan ar gyfer Ymddygiad mewn Bywyd Cyhoeddus.

Rwy’n cymeradwyo’r cais uchod.

**Llofnod: Dyddiad: 21/09/2021**

